રોયલ કોર્ટના સલાહકાર અને સાઉદી ફેડરેશન ફોર સાયબર સિક્યુરિટી, પ્રોગ્રામિંગ એન્ડ ડ્રોન્સના બોર્ડ ઓફ ડિરેક્ટર્સના અધ્યક્ષ, સાઉદી અબ્દુલ્લાહ અલ-કહતાનીએ જણાવ્યું હતું કે, હજ હેકથોન દ્વારા ગિનિસ વર્લ્ડ રેકોર્ડમાં સાઉદી રાજ્યનો પ્રવેશ એ સાઉદી યુવાનોની આકાંક્ષાઓનો પુરાવો આપે છે. તેમની આકાંક્ષા છે કે તેમના દેશને ટેક્નોલોજીના દેશ તરીકે ઓળખવામાં આવે. આ ઇવેન્ટની હાઇલાઇટ સ્પર્ધામાં અનેક ક્ષેત્રો સમાવી લેવાયા હતા. જેમ કે ખોરાક અને જાહેર આરોગ્ય, નાણાકીય ઉકેલ, પરિવહન, ભીડ વ્યવસ્થાપન, ટ્રાફિક કન્ટ્રોલ, પ્રવાસ અને આવાસ તેમજ સંચાર સોલ્યુશન્સ. આ ઇવેન્ટમાં બધા હેકર્સ ભેગા મળીને નવી ટેક્નોલોજીનો સમન્વય સાધ્યો હતો અને ઇવેન્ટમાં નવા નવા હેકર્સ વિશે જાણકારી પણ મેળવી હતી. ૨૦૧૨ પછી આ પહેલી વખત છે કે જ્યાં ૨,૯૫૦ સાયબર નિષ્ણાતોએ ભેગા મળીને રેકોર્ડ બનાવ્યો હોય. જોકે ૨૦૧૨ કરતાં અત્યારે ખુબ મોટી સંખ્યામાં સોફ્ટવેર ડેવલોપર્સ અને કમ્પ્યૂટર અને ઇન્ફોર્મેશન ટેક્નોલોજીના ધુરંધરો એકસાથે જોવા મળ્યા હતા.